Document ID: 32006R0434

A BIZOTTSÁG 434/2006/EK RENDELETE
(2006. március 15.)
az 1493/1999/EK tanácsi rendelet 30. cikkében előírt krízislepárlásnak egyes görögországi borokra vonatkozóan történő megindításáról szóló 887/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 33. cikke (1) bekezdésének f) pontjára,
mivel:
(1)
A 887/2005/EK bizottsági rendelet (2) az 1493/1999/EK rendelet 30. cikke szerinti krízislepárlást nyitott meg egyes görögországi borok tekintetében.
(2)
Mivel egyszerre több lepárlási intézkedés van folyamatban, a görög hatóságok azt állapították meg, hogy a lepárlóüzemek és a felügyelő hatóságok kapacitásai nem elegendőek a lepárlások zökkenőmentes lebonyolításának biztosításához. A 887/2005/EK rendeletben előírt intézkedés hatékonyságának biztosításához szükséges tehát a fenti rendeletben az alkohol intervenciós hivatalba történő beszállítására meghatározott időszakot 2006. április 30-ig meghosszabbítani.
(3)
A 887/2005/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
A 887/2005/EK rendelet 4. cikke (1) bekezdése második mondata helyébe a következő szöveg lép:
„Az előállított alkoholt a 6. cikk (1) bekezdésének megfelelően legkésőbb 2006. április 30-ig be kell szállítani az intervenciós hivatalba.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2006. március 16-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 15-én.

Labels: 3
18
17
6